Belföld Külföld Rövid hírek Műsorok Csont nélkül
Lánchíd Rádió, 2017. május 29., hétfő 11:00, frissítve: hétfő 11:17 Megosztás
Senki nem szavazott a Jobbikban az ellen, hogy Vona Gábor legyen a párt kormányfőjelöltje. A Jobbik elnöke szerint ez lényegében nem változtat a párt munkáján, és nem pusztán az utcákon látható plakátok üzenetét, az elszámoltatást jelenti majd. Tovább dolgoznak majd a bérunión is, de a korrupció felszámolása elsődleges feladat. Vona Gábor emlékeztetett: a párt már többször felemelte a szavát, hogy a korrupció legalizálása zajlik a parlamentben a személyre szabott törvénykezéssel, és ez rámutat arra, hogy az ügyészség nem végzi rendesen a munkáját. Jelen pillanatban úgy tűnik, hogy az ellenzék képtelen leváltani az Orbán-kormányt, de nem feltétlenül az összefogásban látja a megoldást Vona Gábor. Szerinte a választók fogják keresni az erre alkalmas politikai erőket. Csákány Róbert interjúja.